
ROZSUDOK V MENE SLOVENSKEJ REPUBLIKY Okresný súd Liptovský Mikuláš sudkyňou Mgr. Magdalénou Andreánskou v právnej veci navrhovateľky A. B., C. B., nar. XX. X. XXXX, trvale bytom D. XXX, E., proti manželovi navrhovateľky F. B., nar. X. XX. XXXX, trvale bytom D. XXX, E., v konaní o návrhu na rozvod manželstva a úpravu výkonu rodičovských práv a povinností na čas po rozvode k maloletému A. B., nar. XX. XX. XXXX a maloletému F. B., nar. X. X. XXXX , bytom ako rodičia, zastúpení kolíznym opatrovníkom Úradom práce, sociálnych vecí a rodiny Liptovský Mikuláš, so sídlom M. M. Hodžu 30, Liptovský Mikuláš, IČO: 30 794 536, takto rozhodol: I. Manželstvo navrhovateľky A. B., C. B., nar. XX. X. XXXX a manžela navrhovateľky F. B., nar. X. XX. XXXX, uzavreté dňa XX. X. XXXX v A. B., zapísané v knihe manželstiev matričného úradu A. B., vo zväzku X, ročník XXXX, na strane XXX, pod poradovým číslom X, sa rozvádza. II. Súd schvaľuje nasledovnú rodičovskú dohodu o úprave výkonu rodičovských práv a povinností na čas po rozvode: 1. Maloletí A. B., nar. XX. XX. XXXX a F. B., nar. X. X. XXXX, sa na čas po rozvode manželstva zverujú do osobnej starostlivosti matky. 2. Obidvaja rodičia sú oprávnení maloletých zastupovať a spravovať ich majetok. 3. Otec sa zaväzuje prispievať na výživu každého z maloletých detí, a to A. B. a F. B. sumou vo výške minimálneho výživného, t. j. 30 % zo sumy životného minima na nezaopatrené neplnoleté dieťa podľa § 62 ods. 3 Zákona o rodine v spojení s § 2 písm. c) Zákona č. 601/2003 Z. z. v znení neskorších predpisov, vždy do 25. dňa každého kalendárneho mesiaca vopred, k rukám matky maloletých počnúc dňom právoplatnosti rozsudku. 4. Styk sa neupravuje. III. Žiaden z účastníkov nemá nárok na náhradu trov konania. odôvodnenie: Písomné vyhotovenie rozsudku neobsahuje odôvodnenie, lebo po vyhlásení rozsudku na pojednávaní za prítomnosti všetkých účastníkov konania sa účastníci konania vzdali odvolania (§ 2 Civilného mimosporového poriadku /ďalej len CMP/, § 221 písm. a/, § 368 Civilného sporového poriadku, /ďalej len CSP/).
Poučenie: Proti výrokom I. a III. tohto rozsudku možno podať odvolanie v lehote 15 dní od jeho doručenia na Okresnom súde Liptovský Mikuláš v štyroch vyhotoveniach. Odvolanie môže podať účastník, v neprospech ktorého bolo rozhodnutie vydané. O odvolaní rozhodne Krajský súd v Žiline. Účastníci konania sa vzdali práva podať odvolanie proti výrokom I. a III. tohto rozsudku. Proti výroku II. tohto rozsudku, v ktorom súd schválil dohodu rodičov vo veci starostlivosti súdu o maloletých, nie sú rodičia oprávnení podať odvolanie (§ 122 CMP), kolízny opatrovník sa vzdal práva podať odvolanie. Rozsudky o výživnom sú vykonateľné doručením (§ 44 CMP ). Ak povinný dobrovoľne nesplní, čo mu ukladá vykonateľné rozhodnutie na peňažné plnenie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti v znení neskorších predpisov, alebo návrh na nariadenie výkonu rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému podľa § 370 a nasl. CMP. Podľa § 27 ods. 1 Zákona o rodine – manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

